Kaarina Kailo

Mervi Kaarina Elisabeth Kailo (s. 31. elokuuta 1951 Helsinki) on suomalainen kirjallisuustieteilijä, joka on toiminut muun muassa naistutkimuksen apulaisprofessorina Kanadassa Quebecin seudulla ja määräaikaisena naistutkimuksen professorina Oulun yliopistossa. Hän on kulttuurialan ja sukupuolentutkimuksen ammattilainen, kunnallispoliitikko ja ITE-taiteilija. Hän on toiminut kansalaisaktivistina monissa yhteiskunnallisissa kysymyksissä (tasa-arvo, yhdenvertaisuus, luontosuhde, vanhusten oikeudet, perinnetieto, ekopsykologia).

Koulutus 
Kailo tuli ylioppilaaksi helsinkiläisestä Alppilan yhteislyseosta (1971). Hän suoritti alemman korkeakoulututkinnon Helsingin yliopistossa (HuK, 1976). Hän suoritti maisteritutkinnon (Lic ès lettres) Geneven yliopistossa Sveitsissä vuonna l980. Tohtoriksi (Ph.D.) hän tuli Toronton yliopistosta Kanadasta (1990) vertailevan kirjallisuustieteen piiristä. Hän on Oulun yliopiston dosentti (Pohjois-Amerikan tutkimus, vuodesta 2005).

Elämä ja ura 
Kailo asui Kanadassa 17 vuotta ennen paluutaan Suomeen. Vuonna 1989 hän oli post doc -tutkijana Cornellin yliopistossa Yhdysvalloissa. Sitten hän työskenteli Quebecin yliopistossa (Université du Québec) Chicoutimissa englanninkielisen ja amerikkalaisen kirjallisuuden opettajana (professeure reguliere, 1990–1991). Sitten hän oli Concordia-yliopiston Simone de Beauvoir -instituutin naistutkimuksen apulaisprofessori (1991–1997) ja johti instituutin naistutkimuksen opintoja (1997), sitten  apulaisprofessina (urapolku, vakinaistaminen 1997–1999). 

Kailo palasi Suomeen ja toimi Oulun yliopiston naistutkimuksen määräaikaisena professorina (1999–2004) ja sen jälkeen Suomen Akatemian varttuneena tutkijana 2005–2007. 

Kailo on julkaissut kirjoja suomeksi ja englanniksi, ja tiedeartikkeleita myös ranskaksi. Hänen kirjoituksiaan on käännetty ruotsin, espanjan ja italian kielille. Kailoa on kutsuttu pari kertaa vuodessa ulkomaille luennoimaan sekä osallistumaan seminaareihin tai konferensseihin. Hänen tärkein tutkimusverkostonsa vuodesta 2001 on the International Network of Feminists for a Gift Economy. Kailo on myös Quebecin Montrealin yliopiston Le Nord imaginaire- tutkimusverkoston ja -laitoksen jäsen.

Kailo on tutkinut erilaisia nais- ja gender- tutkimuksen kysymyksiä, muun muassa vertailevaa mytologiaa, suomensukuisten naisten mytologiaa ja kansanuskoa, perinne-ekologista tietoa, alkuperäiskansojen teorioita, tietojärjestelmiä ja kolonialistisia kokemuksia, erityisesti saamelais- ja intiaaninaisten kysymyksiä, rasismia, naisiin kohdistuvaa väkivaltaa, kunniamurhia, kestävää kehitystä, luontosuhdetta sekä naisnäkökulmaa tekniikkaan ja tietoyhteiskuntaan ja niin sanottua huolenpitotaloutta. Hän on toimittanut kokoomateoksia muun muassa pohjoisista tarinoista ja tutkimuksesta koskien karhunpeijaisia ja naisten suhdetta karhuun, suomalaisesta saunafilosofiasta, karhunpeijaisista, naisten terveyskysymyksistä, ekofeminismistä, lahjataloudesta, kansainvälisestä naisliikkeestä ja maapalloistumisen sukupuolivaikutuksista. Hän on keskittynyt viime vuodet nimenomaan poikkitieteelliseen kulttuurintutkimukseen ja folkloristiikkaan aiheinaan naisnäkökulma lahjatalouteen,  matriarkaalisiin teorioihin, saunaan, Kalevalan ja kansanrunouden naishahmoihin ja Pohjolan ”Terra Feminarum”- myyttiin. Kailon viimeisin teos on englanninkielinen Finnish Goddess Mythology and the Golden Woman Climate Change : Earth-based Indigenous knowledge and the Gift .

Tieteelliset teokset 
 Finnish Goddess Mythology, the Golden Woman and Traditional Ecological Knowledge From Climate Change to Indigenous Earth Democracy  and the Gift.  Oulu, Juvenes Print, Lore&Loom, 2018.
 Irti Talousväkivallasta. Reseptejä solidaariseen hyvinvointiin.  Helsinki: Kailo, Hakapaino, 2007. 
 Kailo, Kaarina ja Irma Heiskanen. Esiäitien elämänvoiman juurilla—pohjolan ekologinen perinne-tieto.  Omakustanne, 2014. Näyttelyesite. 40s.
 Kailo, Kaarina, ed. 2008.  Wo/men and Bears. The Gifts of Nature, Culture and Gender Revisited. Scarboro,   
 Heiskanen, Irma & Kailo, Kaarina, toim.  2006. Ekopsykologia ja perinnetieto. Polkuja eheyteen.  Helsinki, Greenspot. 
 Warkentin, Raija, Kailo, Kaarina & Jorma Halonen, eds. 2005. Sweating with the Finns. Sauna Stories from North America. Centre for Northern Studies, Lakehead University. l4.   
 Helander, Elina & Kailo, Kaarina, toim. 1999. Ilman Alkua tai Loppua. Saamelaisten Puheenvuoro. Helsinki, Like.               * Helander, Elina & Kailo, Kaarina, eds. 1998. No Beginning, No End--The Sami (Lapps) Speak Up. Alberta: Canadian Circumpolar Institute. The Nordic Sami Institute, Kautokeino & Canadian Circumpolar Institute, Edmonton. 240p.
 Teräs, Leena, Vappu Sunnari & Kaarina Kailo, toim. 2005. Koulutus, sukupuolisosialisaatio ja teknologia—näkökulma segregaatioon. Women, IT and Technology. ESR, WomenIT. Oulun yliopisto, Kajaanin yliopistokeskus.  
 Kailo, Kaarina, Vappu Sunnari & Heli Vuori. 2004, Eds. Tasa-arvon haasteita lokaalin ja globaalin rajoilla. Northern Gender Studies. ESR/EU. Oulu University Press. 
 Kailo, Kaarina. 1990 "The Short Fiction of Nathaniel Hawthorne and Gérard de Nerval-A Study in Post-Jungian Aesthetics." Ph.D. thesis at the University of Toronto, 335p. 
 l982. “Saul Bellow and the American Dream”. Lic. es Lettres, MA thesis, University of Geneva.

Lähteet

Viitteet

Muita lähteitä
 Takkinen, Pasi. ”Sukupuoli ympäristöajattelussa: haastattelussa Kaarina Kailo. Dilemman ympäristövastaava haastatteli tunnettua ympäristöfilosofia. Minervan pöllö. 3/2013. 
 “Sauna som terapi og helbredelse. Kaarina Kailo”, Kvinne i et nordlig landskap, ed. Sylvi Inez Liljegren. 1999, Femina Borealis publication. 
 Kailo, Kaarina interviewed in & Christiansen-Ruffman, Linda, Melchiori, Paula Ås, Berit, eds. Portraits of Women’s Wisdom. Feminists Exploring New Paradigms of Life, Knowledge and Politics. Wise Women International Feminist University Network. Inanna Press,  
http://www.kaarinakailo.info/
https://www.goodreads.com/book/show/5113617-wo-men-and-bears

Kulttuurintutkijat
Oulun kaupunginvaltuutetut
Vasemmistoliiton poliitikot
Suomalaiset feministit
Suomalaiset kansalaisaktivistit
Vuonna 1951 syntyneet
Elävät henkilöt